CELEX: 62006CA0244
Language: sl
Date: 2008-02-14 00:00:00
Title: Zadeva C-244/06: Sodba Sodišča (tretji senat) z dne 14. februarja 2008 (predlog za sprejetje predhodne odločbe Landgericht Koblenz – Nemčija) – Dynamic Medien Vertriebs GmbH proti Avides Media AG (Prost pretok blaga – Člen 28 ES – Ukrepi z enakim učinkom – Direktiva 2000/31/ES – Nacionalna zakonodaja, ki prepoveduje prodajo po pošti tistih nosilcev slike, ki jih pristojni organ ni preizkusil in razvrstil z namenom varstva mladoletnikov in niso opremljeni z oznako tega organa, iz katere bi bila razvidna starost, od katere si je te nosilce slike dovoljeno ogledati – Nosilci slike, uvoženi iz druge države članice, ki so bili predmet preizkusa in razvrstitve pristojnega organa te države in so opremljeni z oznako starostne omejitve – Utemeljitev – Varstvo otrok – Načelo sorazmernosti)

29.3.2008   
            
            
               SL
            
            
               Uradni list Evropske unije
            
            
               C 79/4
            
         Sodba Sodišča (tretji senat) z dne 14. februarja 2008 (predlog za sprejetje predhodne odločbe Landgericht Koblenz – Nemčija) – Dynamic Medien Vertriebs GmbH proti Avides Media AG
   (Zadeva C-244/06) (1)
   
   (Prost pretok blaga - Člen 28 ES - Ukrepi z enakim učinkom - Direktiva 2000/31/ES - Nacionalna zakonodaja, ki prepoveduje prodajo po pošti tistih nosilcev slike, ki jih pristojni organ ni preizkusil in razvrstil z namenom varstva mladoletnikov in niso opremljeni z oznako tega organa, iz katere bi bila razvidna starost, od katere si je te nosilce slike dovoljeno ogledati - Nosilci slike, uvoženi iz druge države članice, ki so bili predmet preizkusa in razvrstitve pristojnega organa te države in so opremljeni z oznako starostne omejitve - Utemeljitev - Varstvo otrok - Načelo sorazmernosti)
   (2008/C 79/05)
   Jezik postopka: nemščina
   Predložitveno sodišče
   Landgericht Koblenz
   Stranki v postopku v glavni stvari
   
      Tožeča stranka: Dynamic Medien Vertriebs GmbH
   
      Tožena stranka: Avides Media AG
   Predmet
   Predlog za sprejetje predhodne odločbe – Landesgericht Koblenz – Razlaga členov 28 in 30 ES ter določb Direktive 2000/31/ES Evropskega parlamenta in Sveta z dne 8. junija 2000 o nekaterih pravnih vidikih storitev informacijske družbe, zlasti elektronskega poslovanja na notranjem trgu (UL L 178, str. 1) – Nacionalna ureditev na področju varstva mladine, ki prepoveduje prodajo po pošti tistih nosilcev slike, ki nimajo oznake o tem, da so bili opredeljeni kot prosto dostopni mladini s strani pristojnega organa države članice – Nosilci slike, uvoženi iz druge države članice, ki so bili opredeljeni kot prosto dostopni mladini določene starosti s strani pristojnega organa države članice, iz katere so bili uvoženi – Načelo sorazmernosti.
   Izrek
   Člen 28 ES ne nasprotuje taki nacionalni zakonodaji, kot je zakonodaja, ki je predmet obravnave v postopku v glavni stvari, ki prepoveduje prodajo in prenos po pošti tistih nosilcev slike, ki jih vrhovni deželni organ ali nacionalna organizacija prostovoljnega samourejanja ni preizkusil in razvrstil z namenom varstva mladoletnikov in ki niso opremljeni z oznako tega organa ali organizacije, iz katere bi bila razvidna starost, od katere si je te nosilce slike dovoljeno ogledati, razen če se izkaže, da postopek za preizkus, razvrstitev in označevanje nosilcev slike, ki ga določa ta zakonodaja, ni lahko dostopen ali da ni omogočeno, da se ga izvede v razumnih rokih in to, da se, če se konča z zavrnilno odločbo, zoper njo lahko zahteva sodno varstvo.
   
      (1)  UL C 178, 29.7.2006.